2001R2133 — LV — 23.06.2006 — 002.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

Grozīta ar:









▼B

KOMISIJAS REGULA (EK) Nr. 2133/2001

(2001. gada 30. oktobris),

ar ko atver dažas Kopienas tarifu kvotas un tarifu maksimālos apjomus labības nozarē un paredz to pārvaldi, un atceļ Regulu (EK) Nr. 1897/94, Regulu (EK) Nr. 306/96, Regulu (EK) Nr. 1827/96, Regulu (EK) Nr. 1970/96, Regulu (EK) Nr. 1405/97, Regulu (EK) Nr. 1406/97, Regulu (EK) Nr. 2492/98, Regulu (EK) Nr. 2809/98 un Regulu (EK) Nr. 778/1999







EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 30. jūnija Regulu (EEK) Nr. 1766/92 par labības tirgus kopīgo organizāciju ( 1 ), kurā jaunākie grozījumi izdarīti ar Regulu (EK) Nr. 1666/2000 ( 2 ), un jo īpaši tās 12. panta 1. punktu, ņemot vērā Padomes 1995. gada 20. decembra Lēmumu 95/582/EK par nolīgumu slēgšanu sarakstes veidā starp Eiropas Kopienu, no vienas puses, un Islandes Republiku, Norvēģijas Karalisti un Šveices Konfederāciju, no otras puses, attiecībā uz dažiem lauksaimniecības produktiem ( 3 ), un jo īpaši tā 2. pantu, ņemot vērā Padomes 1996. gada 18. jūnija Regulu (EK) Nr. 1095/96 par to koncesiju īstenošanu, kas iekļautas CXL grafikā, kurš izstrādāts, noslēdzot sarunas par VVTT XXIV.6. pantu ( 4 ), un jo īpaši tās 1. pantu, ņemot vērā Padomes 1998. gada 20. jūlija Regulu (EK) Nr. 1706/98, ar ko paredz režīmu, kurš piemērojams attiecībā uz lauksaimniecības produktiem un precēm, kas iegūtas, pārstrādājot Āfrikas, Karību jūras baseina un Klusā okeāna valstu (ĀKK valstu) izcelsmes lauksaimniecības produktus, un ar ko atceļ Regulu (EEK) Nr. 715/90 ( 5 ), un jo īpaši tās 30. pantu, ņemot vērā Padomes 2000. gada 31. jūlija Regulu (EK) Nr. 1727/2000, ar ko Kopienas tarifu kvotu veidā nosaka koncesijas dažiem lauksaimniecības produktiem un kā autonomu un pārejas pasākumu paredz dažu Eiropas Nolīgumā ar Ungāriju paredzēto lauksaimniecības koncesiju koriģēšanu ( 6 ), un jo īpaši tās 1. panta 3. punktu, ņemot vērā Padomes 2000. gada 9. oktobra Regulu (EK) Nr. 2290/2000, ar ko Kopienas tarifu kvotu veidā nosaka koncesijas dažiem lauksaimniecības produktiem un kā autonomu un pārejas pasākumu paredz dažu Eiropas Nolīgumā ar Bulgāriju paredzēto lauksaimniecības koncesiju koriģēšanu ( 7 ), un jo īpaši tās 1. panta 3. punktu, tā kā: (1) Komisijas 1993. gada 2. jūlija Regulā (EEK) Nr. 2454/93, ar kuru paredz noteikumus par to, kā īstenot Padomes Regulu (EEK) Nr. 2913/92, ar ko izveido Kopienas Muitas kodeksu ( 8 ), kurā jaunākie grozījumi izdarīti ar Regulu (EK) Nr. 993/2001 ( 9 ), ir kodificēti to tarifu kvotu pārvaldes noteikumi, kurus paredzēts izmantot muitas deklarāciju iesniegšanas hronoloģiskā secībā, kā arī atvieglota importa uzraudzības noteikumi. (2) Vienkāršības labad un ņemot vērā nelielās kvotas un maksimālos apjomus, kas paredzēti Lēmumā 95/582/EK, Padomes 1996. gada 6. decembra Lēmumā 97/126/EK par nolīguma slēgšanu starp Eiropas Kopienu, no vienas puses, un Dānijas valdību un Farēru salu autonomijas valdību, no otras puses ( 10 ), un Padomes Regulā (EK) Nr. 1095/96, Padomes Regulā (EK) Nr. 1706/98, Padomes Regulā (EK) Nr. 1727/2000 un Padomes Regulā (EK) Nr. 2290/2000, Regulas (EEK) Nr. 2454/93 noteikumi būtu jāpiemēro arī attiecībā uz minētajām kvotām un maksimālajiem apjomiem. (3) Administratīvu apsvērumu dēļ katrai attiecīgajai tarifu kvotai un maksimālajiem apjomiem būtu jāpiešķir jauns kārtas numurs. (4) Lai nodrošinātu, ka dažas kvotas un maksimālos apjomus, uz ko attiecas šī regula, efektīvi pārvalda, būtu jāpieprasa apliecība, kurā būtu apliecināta preču izcelsme. (5) Ņemot vērā kviešu kvalitāti, kas noteikta kvotām Nr. 09.0074 un 09.0075, muitas iestādēm pirms kvotas tiesību piešķiršanas būtu jāpārbauda atbilstība kvalitātes prasībām. Lai nodrošinātu minēto kvotu efektīvu pārvaldi, būtu jāievieš saistību nodrošinājumu sistēma. (6) Ja kādā gadā tiek sasniegti maksimālie apjomi, uz kuriem attiecas šī regula, tad Komisija, pieņemot regulu, var atkārtoti ieviest parasto muitas nodokļu iekasēšanu, samazinot tos par 50 %. (7) Piemērojot minētajām kvotām un maksimālajiem apjomiem Regulu (EEK) Nr. 2454/93, kļūst nevajadzīgi sīki izstrādātie izpildes noteikumi, kas uz tiem attiecas un kas noteikti Komisijas Regulā (EK) Nr. 1897/94 ( 11 ), (EK) Nr. 306/96 ( 12 ), (EK) Nr. 1827/96 ( 13 ), (EK) Nr. 1970/96 ( 14 ), (EK) Nr. 1405/97 ( 15 ), (EK) Nr. 1406/97 ( 16 ), (EK) Nr. 2492/98 ( 17 ), (EK) Nr. 2809/98 ( 18 ) un Komisijas Regulā (EK) Nr. 778/1999 ( 19 ). Tāpēc no dienām, no kā piemēro šīs regulas noteikumus, minētās regulas būtu jāatceļ. (8) Labības pārvaldības komiteja nav sniegusi atzinumu tās priekšsēdētāja noteiktajā termiņā, tā kā: IR PIEŅĒMUSI ŠO REGULU.







1. pants

1. Tarifu kvotas, kas uzskaitītas I pielikumā, atver no 1. jūlija līdz 30. jūnijam par katru tirgdarbības gadu no 2002. gada 1. jūlija.

2. Tarifu kvotas, kas uzskaitītas II pielikumā, atver par katru kalendāro gadu no 2002. gada 1. janvāra.

3. Tarifu maksimālos apjomus, kas uzskaitīti III pielikumā, atver par katru kalendāro gadu no 2002. gada 1. janvāra.

2. pants

1. Produktus, ko importē ►M1 atbilstīgi tarifa kvotai 09.5732 ◄ , izlaiž brīvā apgrozībā pēc tam, kad uzrādīta preču brīvas aprites apliecība EUR.1, ko izdevusi eksportētāja valsts atbilstīgi ar minēto valsti noslēgtā Eiropas Līguma 4. protokolam, vai arī kad sniegta deklarācija uz faktūrrēķina, kas izdots saskaņā ar minēto protokolu.

2. Produktus, ko importē atbilstīgi tarifu kvotai 09.0779, izlaiž brīvā apgrozībā pēc tam, kad uzrādīta preču brīvas aprites apliecība EUR.1, ko izdevusi eksportētāja valsts atbilstīgi ar minēto valsti noslēgtā divpusējā nolīguma IV pielikumam, vai arī kad sniegta deklarācija uz faktūrrēķina, kas izdots saskaņā ar minēto nolīgumu.

3. Produktus, ko importē atbilstīgi tarifu kvotai 09.0689, izlaiž brīvā apgrozībā pēc tam, kad uzrādīta preču brīvas aprites apliecība EUR.1, ko izdevusi eksportētāja valsts saskaņā ar 3. protokola IV pielikumu Nolīgumam starp Eiropas Kopienu, no vienas puses, un Dānijas valdību un Farēru salu autonomijas valdību, no otras puses, vai arī kad sniegta deklarācija uz faktūrrēķina, kas izdots saskaņā ar minēto nolīgumu.

4. Produktus, ko importē atbilstīgi tarifu kvotai 09.1633 un tarifu maksimālajiem apjomiem, kas uzskaitīti šīs regulas III pielikumā, izlaiž brīvā apgrozībā pēc tam, kad iesniegta preču brīvas aprites apliecība EUR.1 vai deklarācija uz faktūrrēķina, ko izdevusi eksportētāja valsts saskaņā ar ĀKK un EK Konvencijas V pielikuma 1. protokolu.

3. pants

1. Lai nodrošinātu atbilstīgi tarifu kvotām 09.0074 un 09.0075 importēto produktu kvalitāti, tiesības uz nulles procenta likmes ievedmuitas nodokli piešķir ar nosacījumu, ka importētājs papildus visiem saskaņā ar Regulas (EEK) Nr. 2454/93 248. panta iemaksājamiem saistību nodrošinājumiem, dienā, kad pieņem deklarāciju par izlaišanu brīvā apgozībā, iemaksā kompetentajām muitas iestādēm importa saistību nodrošinājumu EUR 5 par tonnu.

2. Muitas iestādes ņem reprezentatīvus paraugus no katra sūtījuma, ko importē atbilstīgi tarifu kvotai 09.0075, lai veiktu testus, kas vajadzīgi, lai noteiktu, vai importēto produktu kvalitāte atbilst IV pielikumā minētajiem kvalitātes kritērijiem. Ja kvalitāte nav atbilstīga, tad piekļuvi kvotai atsaka.

3. Muitas iestādes ņem reprezentatīvus paraugus no katra sūtījuma, ko importē atbilstīgi tarifu kvotai 09.0074, lai veiktu testus, kas vajadzīgi, lai noteiktu, vai stiklaino graudu saturs ir 73 % vai vairāk. Ja kvalitāte nav atbilstīga, tad piekļuvi kvotai atsaka.

4. Šā panta 1. punktā minēto importa saistību nodrošinājumu EUR 5 par tonnu atmaksā par produktu daudzumiem, kas importēti atbilstīgi katrai kvotai un atbilst kritērijiem, kuri noteikti attiecīgi 2. un 3. punktā. Ja 2. un 3. punktā minētajos testos konstatē, ka importētā produkta kvalitāte neatbilst standartam, tad piemēro Komisijas Regulu (EK) Nr. 1249/96 ( 20 ). Šā panta 1. punktā minēto summu EUR 5 par tonnu ietur kā soda naudu.

4. pants

1. Tarifu kvotas, kas minētas 1. panta 1. un 2. punktā, pārvalda Komisija saskaņā ar Regulas (EEK) Nr. 2454/93 308.a, 308.b un 308.c pantu.

2. Tarifu maksimālie apjomi, kas minēti 1. panta 3. punktā, ir Kopienas uzraudzībā, ko veic Komisija ciešā sadarbībā ar dalībvalstīm saskaņā ar Regulas (EEK) Nr. 2454/93 308.d pantu.

5. pants

1. No 2002. gada 1. jūlija atceļ Regulu (EK) Nr. 1970/96, (EK) Nr. 1405/97, (EK) Nr. 1406/97 un Regulu (EK) Nr. 778/1999.

2. No 2002. gada 1. janvāra atceļ Regulu (EK) Nr. 1897/94, (EK) Nr. 306/96, (EK) Nr. 1827/96, (EK) Nr. 2809/98 un Regulu (EK) Nr. 2492/98.

6. pants

Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī.

To piemēro no 2002. gada 1. jūlija attiecībā uz kvotām, uz ko attiecas 1. panta 1. punkts, un no 2002. gada 1. janvāra attiecībā uz kvotām un maksimālajiem apjomiem, uz kuriem attiecas 1. panta 2. un 3. punkts.

Šī regula uzliek saistības kopumā un ir tieši piemērojama visās dalībvalstīs.









I PIELIKUMS







Tarifu kvotas, ko nosaka par periodu no 1. jūlija līdz 30. jūnijam (MFN: vislielākās labvēlības režīms) Kārtas Nr. KN kods Apraksts (1) Kvotas apjoms tīrsvarā (tonnas) Tarifu kvotas nodoklis Izcelsme 09.0071 1008 20 00 Prosa 1 300 EUR 7/t Visas trešās valstis (erga omnes) 09.0074 1001 10 00 Cietie kvieši 50 000 0 Visas trešās valstis (erga omnes) ▼M1 ————— ▼B 09.5732 2309 90 312309 90 41 Pārstrādes produkti, ko izmanto dzīvnieku barībā 3 500 20 % MFN nodokļa Bulgārija (1) Neierobežojot Kombinētās nomenklatūras interpretācijas noteikumus, uzskata, ka produktu apraksta formulējumam ir ne vairāk kā orientējoša vērtība, labvēlīgāku režīmu šā pielikuma sakarā nosakot pēc attiecīgajiem KN kodiem, kas ir spēkā šīs regulas pieņemšanas laikā. (2) Ikgadējais pieaugums no 1.7.2002.: 1 415 tonnas.









II PIELIKUMS







Tarifu kvotas, ko nosaka par periodu no 1. janvāra līdz 31. decembrim (MFN: vislielākās labvēlības režīms) Kārtas Nr. KN kods Apraksts (1) Kvotas apjoma tīrsvars (tonnas) Tarifu kvotas nodoklis Izcelsme 09.0072 2302 30 102302 30 90 Klijas, atsijas un citas kviešu un labības atliekas, izņemot kukurūzas un rīsu atliekas 475 000 EUR 30,60/t Visas trešās valstis (erga omnes) 2302 40 102302 40 90 EUR 62,25/t 09.0075 1001 10 00 un 1001 90 99 Cietie kvieši un parastie kvieši, kuru kvalitāte atbilst vismaz IV pielikumā noteiktajiem kritērijiem 300 000 0 Visas trešās valstis (erga omnes) 09.1633 1001 10 00 Cietie kvieši 15 000 50 % MFN nodokļa ĀKK valstis 1001 90 91 Parastie kvieši 1001 90 99 Pārējie kvieši 1002 00 00 Rudzi 1003 00 Mieži 1004 00 00 Auzas 1008 Griķi, Kanāriju spulgzāles sēklas, tritikāle un pārējās labības 09.0073 2309 90 312309 90 412309 90 51 Pārstrādes produkti, ko izmanto dzīvnieku barībā 2 800 7 % nodoklis ad valorem Visas trešās valstis (erga omnes) 09.0779 ex230990 31 Zivju barība 1 177 0 Norvēģija 09.0689 ex230990 10ex230990 31ex230990 41 Zivju barība 10 000 0 Farēru salas ▼M2 09.0089 2309 10 13 2309 10 15 2309 10 19 2309 10 33 2309 10 39 2309 10 51 2309 10 53 2309 10 59 2309 10 70 Suņu un kaķu barība, kas iesaiņota pārdošanai mazumtirdzniecībā 2 058 7 % ad valorem Visas trešās valstis (erga omnes) ▼B (1) Neierobežojot Kombinētās nomenklatūras interpretācijas noteikumus, uzskata, ka produktu apraksta formulējumam ir ne vairāk kā orientējoša vērtība, labvēlīgāku režīmu šā pielikuma sakarā nosakot pēc attiecīgajiem KN kodiem, kas ir spēkā šīs regulas pieņemšanas laikā. Ja ir norādīti ex KN kodi, tad labvēlības režīms jānosaka, kopumā pamatojoties uz attiecīgo KN kodu un atbilstīgo aprakstu.









III PIELIKUMS







Tarifu maksimālie apjomi par periodu no 1. janvāra līdz 31. decembrim (MFN: vislielākās labvēlības režīms) Kārtas Nr. KN kods Apraksts (1) Maksimālais apjoms tīrsvarā (tonnas) Piemērojamais nodoklis Izcelsme 120201 1007 Sorgo 100 000 40 % no MFN nodokļa ĀKK valstis 120203 1008 20 00 Prosa 60 000 0 ĀKK valstis (1) Neierobežojot Kombinētās nomenklatūras interpretācijas noteikumus, uzskata, ka produktu apraksta formulējumam ir ne vairāk kā orientējoša vērtība, labvēlīgāku režīmu šā pielikuma sakarā nosakot pēc attiecīgajiem KN kodiem, kas ir spēkā šīs regulas pieņemšanas laikā.









IV PIELIKUMS







Obligātie kvalitātes kritēriji kviešiem, ko importē atbilstīgi tarifu kvotai Nr. 09.0075 par 300 000 tonnām kvalitatīvo kviešu, kuru atver ar Regulu (EK) Nr. 1095/96 Kvalitātes kritēriji Kviešu veids Cietie kvieši Parastie kvieši KN kods 1001 10 00 KN kods 1001 90 99 Īpatnējais svars kg/hl lielāks par vai vienāds ar 80 78 Graudi, kas zaudējuši stiklainību Lielākais 20,0 % — Viela, kas nav kvalitatīvi kviešu graudi ar nevainojamu kvalitāti, no tās: Lielākais 10,0 % Lielākais 10,0 % — salūzuši un/vai sarukuši graudi Lielākais 7,0 % Lielākais 7,0 % — kaitēkļu bojāti graudi Lielākais 2,0 % Lielākais 2,0 % — ar fuzariozi inficēti graudi un/vai plankumaini graudi Lielākais 5,0 % — — sadīguši graudi Lielākais 0,5 % Lielākais 0,5 % Dažādi atkritumu piemaisījumi (Schwarzbesatz) Lielākais 1,0 % Lielākais 1,0 % Hagberga krišanas skaitlis Mazākais 250 Mazākais 230 Proteīnu saturs (mitruma saturs — 13,5 %) — Mazākais 14,6 %